CELEX: 32015D1065
Language: hu
Date: 2015-07-02 00:00:00
Title: A Tanács (KKBP) 2015/1065 határozata (2015. július 2.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról

3.7.2015   
            
            
               HU
            
            
               Az Európai Unió Hivatalos Lapja
            
            
               L 174/23
            
         A TANÁCS (KKBP) 2015/1065 HATÁROZATA
   (2015. július 2.)
   az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2005. november 25-én elfogadta a 2005/889/KKBP együttes fellépést (1).
            
         
               (2)
            
            
               A Tanács 2014. július 3-án elfogadta a 2005/889/KKBP együttes fellépés módosításáról és az EU BAM Rafah misszió 2015. június 30-ig történő meghosszabbításáról szóló 2014/430/KKBP határozatot (2).
            
         
               (3)
            
            
               Az EU BAM Rafah misszió stratégiai felülvizsgálata nyomán a missziót további 12 hónappal, 2016. június 30-ig meg kell hosszabbítani.
            
         
               (4)
            
            
               A 2005/889/KKBP együttes fellépést ezért ennek megfelelően módosítani kell.
            
         
               (5)
            
            
               Az EU BAM Rafah misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,
            
         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:
   
               1.
            
            
               a 13. cikk (1) bekezdésének helyébe a következő szöveg lép:
               „(1)   Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2005. november 25-től2011. december 31-ig terjedő időszakra 21 570 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2012. január 1-jétől2012. június 30-ig terjedő időszakra 970 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 980 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 940 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2014. július 1-jétől2015. június 30-ig terjedő időszakra 940 000 EUR.
               Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2015. július 1-jétől2016. június 30-ig terjedő időszakra 1 270 000 EUR.”;
            
         
               2.
            
            
               a 16. cikk második bekezdésének helyébe a következő szöveg lép:
               „Ez az együttes fellépés 2016. június 30-án hatályát veszti.”.
            
         2. cikk
   Ez a határozat az elfogadásának napján lép hatályba.
   Ezt a határozatot 2015. július 1-jétől kell alkalmazni.
   
      Kelt Brüsszelben, 2015. július 2-án.
      
         
            a Tanács részéről
         
         
            az elnök
         
         J. ASSELBORN
      
   
   
      (1)  A Tanács 2005/889/KKBP együttes fellépése (2005. november 25.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról (HL L 327., 2005.12.14., 28. o.).
   
      (2)  A Tanács 2014/430/KKBP határozata (2014. július 3.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról (HL L 197., 2014.7.4., 75. o.).